stanford-oval/wikipedia huggingface dataset:
Davy Jones (Pirates of the Caribbean)
Maailman laidalla

Englannin Itä-Intian kauppakomppanian lordi Beckett kiristää Davy Jonesin kirstun avulla komentonsa alle ja käyttää tätä apunaan tuhotakseen merirosvouden. Jones ja Lentävä hollantilainen toimivat vastahakoisesti Beckettin puolesta tuhoten merirosvolaivoja. Myöhemmin Davy Jones kuulee Will Turnerilta Jack Sparrow’n pelastuneen Ahdin aitasta ja paljastaa saman keskustelun kuluessa, ettei koskaan antanut Kalypsolle anteeksi tämän hylkäystä ja antoi merirosvopäälliköiden neuvostolle ohjeet, miten vangita Kalypso ihmishahmoon.Kalypsoksi paljastuu merirosvojen voodoo-papittarena tuntema Tia Dalma. Jones kohtaa Kalypson salaa Mustalla helmellä, jossa Tia Dalma on vankina. Mustan helmen kapteeni Barbossa uskoo merirosvojen saavan Kalypsolta apua taistelussa, jos he vapauttavat hänen ihmishahmostaan. Hän yrittää saada muutkin merirosvokapteenit tästä vakuuttuneiksi samanaikaisesti käytävässä merirosvopäällikköjen neuvoston kokouksessa. Will Turnerin kihlattu, Elizabeth Swann valitaan merirosvojen kuninkaaksi ja hän vakuuttaa johtavansa merirosvot taisteluun, ilman Kalypson apua. Jones kysyy Kalypsolta mitä tapahtuisi, jos merirosvot vapauttaisivat Kalypson ihmishahmostaan. Jones vahvistaa rakkautensa Kalypsoon ja Kalypso vakuuttaa murskaavansa merirosvot, jotka julkesivat vangita hänet. Jones poistuu merirosvoalukselta.
Myöhemmin mittava meritaistelu Itä-Intian kauppakomppanian laivaston ja merirosvojen yhdistyneiden voimien välillä lähestyy. Lordi Beckett, Davy Jones ja Will Turner neuvottelevat taistelua ennen merirosvojen kuningattaren, Elizabeth Swannin, kapteeni Barbossan ja Jack Sparrowin kanssa. Beckett ja Jones suostuvat vaihtamaan Turnerin Sparrowiin, joka joutuu vangiksi Lentävälle hollantilaiselle. Kapteeni Barbossa päättää vapauttaa Kalypson ihmishahmostaan saadakseen apua taistelussa. Merirosvojen onneksi Will Turner paljastaa vapautusrituaalin aikana Davy Jonesin aikoinaan pettäneen Kalypson, jolloin jumalatar murtuu ja päättää jumalvoimiensa palautuessa olla puuttumatta alkavaan taisteluun.
Taistelu alkaa Lentävän hollantilaisen ja Mustan helmen välisenä kaksintaisteluna merenpyörteessä. Sparrow pakenee vankisellistään ja saa kuolleen miehen kirstun käsiinsä. Aiemmin elokuvassa on paljastettu, että kuka tappaa Davy Jonesin tämän kirstussa olevaa sydäntä iskemällä päätyy itse Lentävän hollantilaisen kapteeniksi ja saa kuolemattomuuden. Jack Sparrow taistelee Jonesin kanssa kirstun avaimesta. Lopulta saadessaan tilaisuuden pistää sydäntä Sparrow epäröi ja antaa Jonesille tilaisuuden pistää kuolettavasti Will Turneria. Willin isä, Saappaanraksi-Bill hyökkää Jonesin kimppuun, jolloin Sparrow pääsee Willin luokse ja antaa tämän iskeä sydämeen. Jones havahtuu tähän, ja lausuu viimeisenä sananaan rakastettunsa nimen ennen kuin katoaa kurimuksen syvyyksiin.
Salazar’s Revenge

Elokuvasarjan viidennen osan lopputekstien jälkeen esitetään kohtaus, jossa Will ja Elisabeth Turner nukkuvat, ja samalla makuuhuoneen ovi raottuu ja huoneeseen kävelee Davy Jones. Will herää ja luulee tätä uneksi. Lattialla näkyy kuitenkin merivettä ja kasveja. Uskotaan, että olisi mahdollista nähdä Davy Jones seuraavan Pirates of the Caribbean päävihollisena.
Davy Jones ihmisen muodossa.
Suomen tieteellinen kirjastoseura

Suomen tieteellinen kirjastoseura (STKS, ruots. Finlands vetenskapliga bibliotekssamfund) on kirjasto- ja tietopalvelun asiantuntijayhdistys. Sen jäseninä on ennen kaikkea korkeakoulu- ja tutkimuskirjastojen kirjastoammattilaisia.
Seura on kirjasto- ja tietopalvelun ammattilaisten ja alasta kiinnostuneiden aatteellinen yhdistys.
STKS tekee tunnetuksi kirjastojen merkitystä luovuuden ja tuottavuuden perustana sekä välttämättömänä osana koulutusta ja tutkimusta.
Pääosa seuran toiminnasta tapahtuu työryhmissä, joita ovat esimerkiksi informaatiolukutaidon, kirjastojuridiikan, uuden teknologian,  taidekirjastojen ja tietoaineistojen erityiskysymysten työryhmät. Seura osallistuu kirjastoalaa koskevaan keskusteluun muun muassa erilaisin lausunnoin ja kannanotoin.
Seura julkaisee Signum-lehteä.
Seuralla on jäseniä noin 500. Seura on perustettu vuonna 1929, ja se on mm. IFLAn (International Federation of Library Associations and Institutions), LIBERin (Ligue des Bibliothèques Européennes de Recherche - Association of European Research Libraries) ja EBLIDAn (European Bureau of Library, Information and Documentation Associations) jäsenjärjestö.
Aiheesta muualla

STKS:n verkkosivut
Synti (vuoden 1936 elokuva)

| Synti> La Garçonne |
| --- | --- |

Ohjaaja:  Jean de Limur
Käsikirjoittaja:  Albert Dieudonné
Perustuu:  Victor Margueritten saman nimiseen romaaniin
Tuottaja:  Albert Dieudonné
Säveltäjä:  Jean Wiener
Kuvaaja:   Charles Bauer  Roger Hubert 
Leikkaaja:  Jean Oser
Pääosat:   Marie Bell  Arletty  Édith Piaf 
Valmistustiedot
Valmistusmaa:  Ranska
Tuotantoyhtiö:  Franco London Films
Ensi-ilta:  1936
Kesto:  95 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Unifrance
Infobox OKNimi-testi OK: 
Synti (alkup. La Garçonne) on vuonna 1936 valmistunut ranskalainen elokuva. Elokuvan ohjasi Jean de Limur. Elokuva kertoo ranskalaisesta naisesta, joka lähtee kotoaan, koska hänen vanhempansa yrittävät pakottaa hänet naimisiin miehen kanssa, josta hän ei pidä. Édith Piaf teki elokuvassa ensiesiintymisensä.
Elokuva perustuu Victor Margueritten saman nimiseen romaaniin joka julkaistiin vuonna 1922. Se sai välittömästi ilmestymisensä jälkeen Ranskassa murskakritiikin. Armand Du Plessy teki siitä kuitenkin jo seuraavana vuonna mykkäelokuvaversion joka joutui sensuurin kohteeksi, ja se vedettiin pian pois elokuvateattereista.
Kolmentoista vuoden kuluttua teki tuottaja Albert Dieudonné romaanin pohjalta uuden käsikirjoituksen, josta elokuvan ohjasi Jean de Limur. Elokuvassa oli lievennetty kaikista rankimpia kohtia, mutta siinä on kohtauksia joissa harrastetaan lesboseksiä, orgioita ja huumeiden käyttöä. Vaikka asenteet olivat lieventyneet 1920-luvun alusta, herätti elokuva kohua minkä johdosta se oli kaupallinen menestys.
Näyttelijät

| 0 | 1 | 2 |
| --- | --- | --- |
|  Marie Bell  | … |  Monique Lerbier   |
|  Arletty  | … |  Niquette   |
|  Maurice Escande  | … |  Lucien Vigneret   |
|  Henri Rollan  | … |  Régis Boisselot   |
|  Jean Tissier  | … |     |
|  Edith Piaf  | … |     |
Lähde:
Aiheesta muualla

La Garçonne Le Brady. Viitattu 6.7.2022. (ranskaksi)
La Garçonne, 1936 SensCritique. Viitattu 6.7.2022. (ranskaksi)
The Tomboy Filmaffinity. Viitattu 6.7.2022. (englanniksi)
Sura

| Sura, Săr |
| --- | --- |
 Suran valuma-alue Volgan vesistöalueella
Alkulähde:  Volgan ylänkö
Laskupaikka:  Volga
Maat:  Venäjä
Pituus:  841 km
Valuma-alue:  67 500 km²
Sura (ven. Сура́, tšuvassiksi Сăр, Săr, mariksi Шур, Šur) on Volgaan laskeva joki Keski-Venäjällä. Sura on 841 kilometriä pitkä ja se soveltuu laivaliikenteelle 394 kilometrin matkalta alajuoksultaan. Se saa alkunsa Volgan ylängöltä Uljanovskin alueelta, josta se virtaa länteen Penzan alueelle. Siellä se kääntyy virtaamaan kohti pohjoista ja virtaa Mordvan ja Tšuvassian tasavaltojen läpi ja laskee Volgaan Nižni Novgorodin alueella.
Suraan laskevia jokia ovat Alatyr, Pjana, Uza, Šukša, Algaška, Barš, Bezdna, Inza, Kumaška ja Kirja.
Suran varrella sijaitsevista kaupungeista suurin on Penzan alueen keskus Penza. Muita pienempiä kaupunkeja ovat Tšuvassian alueella olevat Ulatăr, Śömörle ja Etörne. Joen suulla Nižni Novgorodin alueella sijaitsee Vasilsurskin taajama.
Surajokea Ulatărin piirin alueella Tšuvassiassa.
Svenskt Näringsliv

Järjestön pääkonttori Tukholman Storgatanilla.
Svenskt Näringsliv (Ruotsin elinkeinoelämän keskusliitto) on ruotsalainen työnantajajärjestö, joka edustaa yrityksiä. Sen toimitilat ovat Näringslivets husissa Tukholman Östermalmilla. Järjestö muodostettiin maaliskuussa 2001 yhdistämällä Sveriges Industriförbund (Ruotsin teollisuusliitto) ja Svenska Arbetsgivareföreningen (Ruotsin työnantajayhdistys). Järjestöön kuuluu 50 jäsenjärjestöä, jotka puolestaan edustavat 60 000 jäsenyritystä.
Svenskt Näringsliviä rahoittaa osittain Stiftelsen Fritt Näringsliv -säätiön kautta ajatushautomo Timbro. Svenskt Näringsliv jakaa vuosittain Curt Nicolin -palkintoa ja julkaisee muun muassa lehteä Entreprenör.
Puheenjohtajat

Sören Gyll, 2001–2004
Michael Treschow 2004–2007
Signhild Arnegård Hansen 2007–2010
Kenneth Bengtsson 2010–
Leif Östling 2016–2017
Toimitusjohtajat

Göran Tunhammar 2001–2003
Ebba Lindsö 2003–2005
Urban Bäckström 2005–
Sääksmäen kihlakunta

Sääksmäen kihlakunnan sinetti 1610-luvulta. Sinetissä kuvattuna muunnelma Hämeen maakunnan vaakunasta.
Sääksmäen kihlakunta on entinen kihlakunta entisessä Hämeen läänissä. Sen seuraaja oli myöhempi Tammelan kihlakunta.
1500-luvulla kihlakunta jakautui kuuteen hallintopitäjään, jotka olivat Kalvola, Kulsiala, Porras, Pälkäne, Saarioinen ja Sääksmäki. Näiden lisäksi kihlakuntaan tulivat kuulumaan Rautalampi vuodesta 1563 ja Jämsä vuodesta 1582.
Vuonna 1640 kihlakunta jaettiin kahteen osaan, joiden nimeksi tulivat Sääksmäen ylinen kihlakunta ja Sääksmäen alinen kihlakunta. Sääksmäen alinen kihlakunta muodostui Kalvolan, Portaan, Saarioisten ja Sääksmäen hallintopitäjistä. Rengon ja Lehijärven hallintopitäjät liitettiin vuonna 1685 osaksi kihlakuntaa kahdeksi vuodeksi.
Sääksmäen alisen kihlakunnan hallintopitäjät jakautuivat kukin neljänneskuntiin:
Kalvolan hallintopitäjä: Airanne, Heinu, Keikkala ja Kutinen
Portaan hallintopitäjä: Hirsjärvi, Jokioinen, Pitkäjärvi ja Tammela
Saarioisten hallintopitäjä: Airanne, Akaa, Jalanti ja Tarttila
Sääksmäen hallintopitäjä: Konho, Liattula, Ritvala ja Salo
Kihlakunnan rajoja muutettiin vuonna 1869, jolloin Someron eteläosan kylät siirrettiin Turun ja Porin läänistä Hämeen lääniin ja Punkalaitumen itäosan kyliä Hämeen läänistä Turun ja Porin lääniin.
Aiheesta muualla

Nuijasodan eteläisin kahakka käytiin Asikkalan Nuijamäellä (kartta Hämeen hallintopitäjäjaosta 1600-luvun alussa]
Hämäläiset ja yläsatakuntalaiset noitaoikeudenkäynnit - alue (kartta Hämeen ja Ylä-Satakunnan hallintopitäjistä vuonna 1635)
Genos 9(1938), s. 16–18 (Jalmari Finne) (Arkistoitu – Internet Archive) (Sääksmäen ylisen ja alisen kihlakunnan nykyiset kunnat)
Taboo (Christabellen kappale)

|  Taboo |
| --- | --- |

Kappaleen tiedot
Esittäjä(t):  Christabelle Borg
Levy-yhtiö:  G:songs AB, Universal Music Denmark
Kesto:  3:00
Tyylilaji:  pop
Julkaistu:  4. tammikuuta 2018
Säveltäjä(t):  Johnny Sanchez Thomas G:son Christabelle Borg Muxu
Sanoittaja(t):  Johnny Sanchez Thomas G:son Christabelle Borg Muxu
Tuottaja(t):  Johnny Sanchez Thomas G:son Christabelle Borg Muxu
Euroviisutiedot
Vuosi:  2018
Maa:  Malta
Kieli:  englanti
Sijoitus:  –.
Pisteet:  –
Sijoitus semifinaalissa:  13.
Pisteet semifinaalissa:  101
Video:  videolinkki
Taboo on maltalaisen laulajan Christabellen esittämä kappale, jolla hän edusti Maltaa vuoden 2018 Eurovision laulukilpailussa, Lissabonissa.
Kappale kilpaili Euroviisujen toisessa semifinaalissa, jossa se sijoittui kolmanneksitoista ja täten karsiutui finaalista.
Christabelle esittämässä kappalettaan Euroviisujen toisen semifinaalin harjoituksissa.
Suomen tietokonemuseo

| Suomen tietokonemuseo |
| --- | --- |
Tyyppi:  Tietokonemuseo 
Sijainti:  Kanavuori, Jyväskylä
Perustettu:  1985
Ylläpitäjä:  Suomen Tietojenkäsittelymuseoyhdistys ry
Kotisivut:  suomentietokonemuseo.fi
Koordinaatit:  62°13′52″N, 25°54′43″E
 fiSuomen tietokonemuseo 
   
Suomen tietokonemuseo on Jyväskylässä toimiva tietokoneisiin ja niiden historiaan keskittyvä museo.
Museossa on Suomessa käytössä olleita tietojenkäsittelylaitteita 1900-luvun alusta nykypäivään. Museo on myös aiemmin toiminut nimellä Suomen tietojenkäsittelymuseo.
Museossa on useita ainutlaatuisia tietokoneita, joita ei löydy mistään muualta Suomesta – muun muassa viisi tietokonetta, jotka kuuluivat Suomen ensimmäisiin tietokonemalleihin. Kokoelmista löytyvät esimerkiksi seuraavat tietokoneet:
| Malli | Valmistusvuosi | Valmistaja |
| --- | --- | --- |
| IBM 305 Ramac | 1956 | IBM |
| Zuse Z23 | 1958 | Zuse KG (Konrad Zuse) |
| IBM 1620 | 1959 | IBM |
| EAI 640/680 | 1960 | Electronic Association Incorporation (EAI) |
| Wegematic 1000 | 1960 | Bo Nyman Ab (ABN) |
| Elliot 803A | 1960 | Elliott Brothers |
| Micro-Linc m/1965 | 1964 | Spear Inc |
| MIR-2 | 1969 | Ukrainan Kyberneettinen instituutti |
| PDP-11 | 1970 | Digital Equipment Corporation |
| Cray-1S | 1976 | Cray Research |
Museossa oleva ukrainalainen MIR-2-tietokone on tiettävästi ainoa laatuaan entisen itäblokin ulkopuolella. Tietokone hankittiin Suomeen alkujaan idänkaupan myötä vuonna 1974, vaihdossa valtavaan määrään ylijäämäkananmunia.
Kokoelmissa on myös laaja valikoima IBM-reikäkorttikoneita, kuten esimerkiksi IBM Card Collator 77 (1937), IBM 082-reikäkorttilajittelija (1949) ja IBM Tabulaattori 444 (1960).
Museota ylläpitää Suomen Tietojenkäsittelymuseoyhdistys ry. Yhdistykselle tulee toisinaan myös yhteydenottoja liittyen tiedostojen avaamiseen, ja he ovatkin kehittäneet sovellutuksen, jolla saadaan siirrettyä pahvisilta reikäkorteilta tiedot nykyaikaiselle tietokoneelle.
Osa museon esineistöstä on ollut sijoitettuna näyttelyihin Jyväskylän yliopiston Agora-rakennukseen sekä Jyväskylän ammattikorkeakoulun IT-Dynamo-rakennuksiin.
Televisio-ohjelma Suomen huutokauppakeisari vieraili Suomen tietokonemuseossa vuonna 2023, 21. marraskuuta esitetyssä jaksossa.
Aiheesta muualla

Suomen tietokonemuseon kotisivut
Suomen tietokonemuseo eMuseossa
Yle Areena – Laika, Lada, Marx ja mä, Jakso 3: Taistelu tietokoneen sielusta
Tietojenkäsittelyä 100 vuotta Suomessa
Säämiskäkanasterot

| Säämiskäkanasterot |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Säämiskäkanasterot  Thripophaga  Cabanis, 1847
Katso myös
   Säämiskäkanasterot Wikispeciesissä   Säämiskäkanasterot Commonsissa 
Infobox OKNimi-testi OK: 
Säämiskäkanasterot (Thripophaga) on orneerojen heimoon kuuluva lintusuku. Sukuun kuuluu 5 lajia
Lajit

Pisamakanastero (Thripophaga gutturata)
Pisararintakanastero (Thripophaga amacurensis)
Punaleukakanastero (Thripophaga cherriei)
Säämiskäkanastero (Thripophaga fusciceps)
Viirurintakanastero (Thripophaga macroura)
Aiheesta muualla

ITIS: Thripophaga (englanniksi)
Sääksmäen kotiseutumuseo

| Sääksmäen kotiseutumuseo |
| --- | --- |
Tyyppi:  Kotiseutumuseo
Sijainti:  Kelhinpolku 46, Valkeakoski
Perustettu:  1951
Ylläpitäjä:  Sääksmäki-seura
Kotisivut:  https://www.saaksmaki-seura.fi/kotiseutumuseo/
Koordinaatit:  61°11′53″N, 24°03′54″E
 fiSääksmäen kotiseutumuseo 
    
Sääksmäen kotiseutumuseo on Valkeakosken Sääksmäellä sijaitseva kotiseutumuseo. Kotiseutumuseo sai alkunsa, kun Sääksmäki-seura osti Munteen Molkan vanhan päärakennuksen, joka on perinteinen paritupatyyppinen asuinrakennus. Päärakennus siirrettiin Kirkonmäelle, ja museo avattiin vuonna 1951. Pihapiiriä täydennettiin myöhemmin Kasurista hankitulla aitalla. Museossa esitellään alueen kulttuuria, perinteitä ja historiaa, vierailija pääsee tutustumaan tyypilliseen pirkanmaalaiseen asumisen tapaan 1700–1800-luvuilla.
Aiheesta muualla

Sääksmäki-seura: Sääksmäen kotiseutumuseo
Taiyishenshu

Yksi 144.:stä taiyi-kartasta
Taiyishenshu  (太乙神數 tàiyǐshénshù, "Pohjantähden hengen laskeminen") eli lyhyesti taiyi, on kiinalaisen metafysiikan haara, jota käytetään tutkittaessa valtiollisia ja kansainvälisiä tapahtumia, sairauksia, säätä ja luonnononnettomuuksia sekä tehtäessä näitä koskevia ennusteita.
Taiyi on yksi "kolmesta oppisuunnasta" (三式 sānshì):
Taiyishenshu
Qimendunjia
Liuren
Alun perin taiyita käytettiin pääsääntöisesti silloin, kun haluttiin tietää, kannattiko lähteä sotaan tai taisteluun.
"Xin Yuanshi" (新元史 "Uusi Yuan-dynastian historia") kertoo Zhang Kangin (张康) elämäkerrassa, miten Kublai-kaani kysyi 1282 neuvoa Zhangilta suunnitellessaan Japanin valloitusta.  Hän peruutti hyökkäyksen, koska taiyi ei antanut arvoja kenraalille eikä kenraaliluutnantille.  Hän olisi todennäköisesti menettänyt suuren osan kenraaleistaan ja täten hävinnyt.
Tayista johdettiin useita siviilikäyttöön soveltuvia menetelmiä, joista tunnetuin on kohtalon laskeminen.  Toinen päähaara on heksagrammi-analyysi, joka perustuu Yijingin heksagrammeihin.  Sen avulla ihmiselle luodaan syntymäheksagrammi ja uraheksagrammi, joita tutkimalla saadaan pikkutarkempi kuva ihmisen kohtalosta.
Aiheesta muualla

Taiyi-ennusmenetelmä.
Davy Pröpper

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Davy Pröpper
Syntymäaika: 2. syyskuuta 1991
Syntymäpaikka: Arnhem, Alankomaat
Pelipaikka: keskikenttäpelaaja
Pituus: 185 cm
Paino: 72 kg 
Seura
Seura: PSV Eindhoven
Junioriseurat
2002–2004: VDZ
2004–2008: Vitesse
Seurat
| Vuodet | Seura | O | (M) |
| 2009–2015 | Vitesse | 133 | (15) |
| 2015–2017 | PSV Eindhoven | 67 | (16) |
| 2017–2021 | Brighton & Hove Albion | 107 | (2) |
| 2021– | PSV Eindhoven | 2 | (1) |
Maajoukkue
| 2009–2010 | Alankomaat U19 | 4 | (0) |
| 2012 | Alankomaat U20 | 3 | (0) |
| 2010–2013 | Alankomaat U21 | 5 | (1) |
| 2015– | Alankomaat | 19 | (3) |
 Seurajoukkueuran tilastot kattavat vain kansalliset sarjat, päivitetty 12. syyskuuta 2021.  Maajoukkueuran tilastot päivitetty 3. huhtikuuta 2020.
Davy Pröpper (s. 2. syyskuuta 1991 Arnhem) on alankomaalainen jalkapalloilija, joka edustaa kotimaassaan Eredivisiessa pelaavaa PSV Eindhovenia. Oikeajalkainen Pröpper on pelipaikaltaan keskikenttäpelaaja. Hän on pelannut Alankomaiden maajoukkueessa 19 ottelua.
Ura > Seurajoukkueura

Pröpper on kotikaupunkinsa SBV Vitessen kasvatti. Hän debytoi seuran paidassa tammikuussa 2010 NEC Nijmegeniä vastaan ja teki avausmaalinsa saman vuoden elokuussa AFC Ajaxin verkkoon. Tuloksellisesti Pröpperin paras kausi oli 2013–2014, jolloin hän teki 33 ottelussa kuusi maalia. Yhteensä Pröpper pelasi Vitessen paidassa 133 Eredivisie-ottelua tehden 15 maalia.
Heinäkuussa 2015 Pröpper siirtyi Eredivisien hallitsevaan mestariin PSV Eindhoveniin, jonka kanssa hän voitti seuraavassa kuussa Alankomaiden supercupin. Hän teki Eredivisiessä 33 ottelussa kymmenen maalia ja antoi seitsemän maalisyöttöä Eindhovenin voittaessa kauden 2015–2016 liigamestaruuden. Hän voitti 2016 jälleen Alankomaiden supercupin sekä teki kaudella 2016–2017 pelaamissaan 34 liigaottelussa kuusi ja syötti kahdeksan maalia. Mestarien liigassa hän pelasi kahden kauden aikana 14 ottelua, ja teki kaksi maalia.
Pröpper siirtyi 13 miljoonan euron siirtosummalla Englannin Valioliigan Brightoniin kesällä 2017. Hän pelasi neljän kauden aikana 107 valioliigaottelua ja teki niissä kaksi maalia. Hän kuului kolmena ensimmäisenä kautena joukkueen vakiokokoonpanoon mutta kärsi neljännellä kaudellaan loukkaantumisista ja pelasi Valioliigassa vain seitsemän ottelua.
Ura > Maajoukkueura

Pröpper on pelannut monissa Alankomaiden nuorten maajoukkueissa. Alankomaiden jalkapallomaajoukkueessa hänen debyyttinsä tapahtui kesäkuussa 2015 ystävyysottelussa Yhdysvaltoja vastaan. Hän teki MM-karsintaotteluissa kaksi maalia syyskuussa 2017 Bulgariaa vastaan ja yhden maalin lokakuussa 2017 Valko-Venäjää vastaan
Muuta

Myös Pröpperin pikkuveli Robin Pröpper on jalkapalloilija. Hän pelaa Eredivisien De Graafschapissa.
Saavutukset

PSV Eindhoven
Alankomaiden-mestaruus: 2015–2016
Alankomaiden supercup: 2015, 2016
Taina Siekkinen

Taina Maarit Siekkinen (s. 27. marraskuuta 1968 Pihtipudas) on aktiiviuransa päättänyt suomalainen kilpakävelijä. Hän edusti vuodesta 1990 lähtien Korson Kaikua ja hänen valmentajanaan toimi Toivo Markkanen.
Kalevan kisoista Siekkinen saavutti pronssia 5 000 metrin kävelystä vuonna 1983. Lisäksi viestijuoksun SM-kilpailuista hän saavutti 3 x 3 000 metrin kävelyviestistä kultaa vuonna 1990, hopeaa vuonna 1984 sekä kaksi pronssia vuosina 1989 ja 1997.
Virallisissa kilpailuissa Siekkinen ei ole esiintynyt vuoden 1997 jälkeen.
Tablinum

Antiikin domus. Tablinum on pohjapiirroksen numero 5.
Tablinum oli antiikin Rooman domuksessa sijaitseva isännän työ- ja vastaanottohuone.
Roomalaisessa arkkitehtuurissa tablinum (tai tabulinum, sanoista tabula; taulu, kuva) oli huone, joka sijaitsi yleensä atriumin toisella puolella ja oli vastapäätä sisäänkäyntiä. Tablinum avautui takaosastaan peristyleen, jossa oli joko suuri ikkuna tai vain eteinen tai verho. Alun perin se oli talon isännän makuuhuone, mutta myöhemmin siitä tuli talon isännän päätoimisto ja vastaanottohuone. Huoneen seinät oli koristeltu runsaasti freskokuvilla, ja perheen rintakuvat oli aseteltu huoneen molemmille puolille jalustoille.
Taina Syrjälä

Taina Maria Syrjälä (o.s. Lähteenmäki, s. 9. marraskuuta 1941 Koski Tl) on suomalainen kestävyysjuoksija. Syrjälä juoksi 7. lokakuuta 1973 ensimmäisenä suomalaisnaisena maratonin. Hän juoksi tuolloin ensimmäistä kertaa järjestetyllä Ruissalo-maratonilla ajan 3.44.53.
Kalevan kisoissa Syrjälä saavutti 3 000 metrin juoksussa SM-hopeaa vuonna 1976. Maastojuoksun SM-kisoissa hän sai joukkuekilpailussa Salon Viestin joukkueessa pronssia vuosina 1978 ja 1980. Henkilökohtaisessa kilpailussa hän sijoittui parhaimmillaan neljänneksi vuonna 1974.
Syrjälä edusti Suomea maastojuoksun MM-kilpailuissa 1976 sijoittuen 42:nneksi. Maaotteluedustuksia hänellä on kaksi, molemmat 3 000 metrin juoksusta vuodelta 1977.
Syrjälä edusti vuoteen 1973 Turun Urheiluliittoa, vuoteen 1976 Kosken Kaikua ja sen jälkeen Salon Viestiä.
Sur (Oman)

| Sur (صور, Ṣūr) |
| --- | --- |

 Sur
 Koordinaatit: 22.571°N, 59.526°E 
Valtio:  Oman
Kuvernoraatti:  Aš-Šarqiyyan eteläinen
Wilaya:  Sur
Pinta-ala  ():  
 – Kokonaispinta-ala:  50,8 km²
Väkiluku (2010)  ():  48 634
Infobox OKVirheellinen NIMI-arvo: 
Sur (arab. صور‎, Ṣūr) on Omanin itäosassa, Omaninlahden rannalla sijaitseva, lokakuussa 2011 perustetun Ash-Šarqiyyan eteläisen kuvernoraatin hallinnollinen keskuskaupunki. Sur on myös eräs Omanin aluehallinnon 2. tason piirikunnasta (wilaya). Pääkaupunki Masqat sijaitsee Surista linnuntietä 150 kilometriä luoteeseen.
Historiallisen satamakaupunki Surin väkiluku on kehittynyt seuraavasti: 47 727 (VL 2003), 48 634 (VL 2010) ja 72 000 (ennuste 7/2013). Koko Surin wilauan väkiluku oli 64 988 as. (2010).
Aiheesta muualla

Kuvia tai muita tiedostoja aiheesta Sur (Oman) Wikimedia Commonsissa
Taiyo Yuden

| Taiyo Yuden Co> , Ltd. |
| --- | --- |


Yritysmuoto:  julkinen osakeyhtiö (K.K.)
Osake:  TYO: 6976
ISIN:  JP3452000007
Perustettu:  1950
Kotipaikka:  Tokio, Japani
Toimiala:  Elektroniset osat
Huomioitavaa:  www.yuden.co.jp/jp/
Infobox OKVirheellinen NIMI-arvo: 
Taiyo Yuden Co., Ltd. (jap. 太陽誘電株式会社, Taiyō Yūden kabushiki-gaisha) on japanilainen elektroniikkakomponenttien valmistaja.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (japaniksi)
Syke (17. tuotantokausi)

Suomalaisen sairaalan traumaosastolle sijoittuvan Syke-draamasarjan seitsemännentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 13. kesäkuuta 2024.
Rooleissa > Sivurooleissa

| 0 | 1 | 2 |
| --- | --- | --- |
|  Krista Putkonen-Örn  | … |  Elina Hurskainen    |
|  Pedram Notash  | … |  Ufuk ”Uffe” Uzuncarsili    |
|  Juha-Tapio Arola  | … |  Artturi Laine    |
|  Miia Nuutila  | … |  Raila Lehtelä    |
|  Selma Sallinen  | … |  Jan Hansson   |
|  Ritva Sorvali  | … |  Kirsti ”Kikka” Tuohekainen    |
|  Yuko Takeda  | … |  Minako Peri   |
|  Minetta Hämäläinen  | … |  Ada Alanko   |
|  Hannele Lauri  | … |  Kirsti Adlercreutz (ääni)   |
|  Helena Rängman  | … |  Linda Mäkelä   |
|  Milana Ylärakkola  | … |  Luna Pakkala   |
|  Sara Melleri  | … |  Rebecca Pakkala (ääni)   |
|  Jarkko Niemi  | … |  Petteri Holopainen   |
|  Jasir Osman  | … |  Edward ”Edu” Davis   |